**Matematika óra (100. óra)**

**Készítette:** Boros Edit

**Iskola:** Székesfehérvári Vasvári Pál Általános Iskola

**Osztály:** 8. osztály

**Tananyag:** Számelmélet/számok megjelenése más területeken

**Eszközök:**  
 🟅 Szitakötő 2015/1 Tavasz (38. oldal „Számos és számtalan”)  
 🟅 okostelefon  
 🟅TAJ-kártya  
 🟅OM azonosító

**Cél:** Kapcsolatok keresése a számok és környezetünk, valamint az irodalom, ill. néphit között

**Óra menete:  
🟅** 4 fős csoportok kialakítása a négy alapművelet segítségével: terembe lépéskor egyszerű műveleteket kapnak a gyerekek (pl. 27:9; 5-2; stb.), azonos eredmények kerülnek egy csoportba.  
🟅Csoportokban dolgoznak, a tanár feladata csupán a feladatok kiosztása, felügyelet a munkára.

**0-5 perc:**   
Számelmélet felelevenítése:  
 🟅 oszthatósági szabályok  
 🟅prímszámok  
 🟅prímtényezős felbontás

**5-10 perc:**Kapott képen kiválasztani a prímszámokat, nem prímeket prímtényezős szorzatként felbontani. (Ellenőrzés! Rossz eredmény ne maradjon!)

**10-15 perc:**TAJ-kártyák, ill. OM azonosítók vizsgálata oszthatóság szempontjából, oszthatósági szabályok alkalmazása 2-10-ig. ***Jutalom*** a 12-vel, 15-tel, 18-cal, 24-gyel, 45-tel való oszthatóság felismeréséért! ( Ha beleférnek az időbe!)  
Minden csoportból 1-1 példát meghallgatunk.

**15-25 perc:**Egyszer/tízszer/százszor… tehát 10 hatványaival kezdődő mondások keresése (telefon), mi lehet az eredetük? Mikor használjuk őket? (a kapott szövegből ezt a részt törlöm)  
Minden csoport 1-1 különböző példát mond.

**25-35 perc:***„Egy kis geometria”: 3 pont meghatároz egy síkot, egyensúlyba kerülnek a tárgyak.* Keressék ki a szövegből az erre vonatkozó részt, próbálják meg kiegészíteni saját gondolatokkal is.  
Csoportonként 1-1 felelet.

**35-45 perc:** Számokkal kapcsolatos babonák eredetének keresése (3, 7, 13), ill. csoportonként kapnak egy-egy feladatot a „bűvös hármassal” kapcsolatban:  
 - Lúdas Matyi ( mi volt a három verés)  
 - Három a tánc (eredete)  
 - Hármas halom (címer)  
 -Csongor és Tünde ( ördögfiókák neve, mit csináltak)  
 -Három a magyar igazság (eredete)  
Minden csoport beszámol az eredményről, majd értékelés, kinek mi tetszett a legjobban. (erre lehet már csak a következő órán lesz idő)